**Mesto Vrútky**

 Predkladacia správa

Určené:

***na zasadnutie Mestskej rady vo Vrútkach dňa 06.05.2020 a***

***Mestského zastupiteľstva vo Vrútkach dňa 12.05.2020***

Názov materiálu:

**Rôzne**

**Informatívna správa o opatreniach Mesta Vrútky na zabránenie šírenia ochorenia COVID-19 (koronavírus)**

**Dôvodová správa**:

Mesto Vrútky je v roku 2020 vystavené neplánovanej a neočakávanej situácii spojenej so šírením ochorenia COVID-19 (koronavírus) a potrebou reagovania na okolnosti s tým spojené. Mimoriadna situácia, vyhlásená Vládou SR od 12.3.2020 trvá aj v týchto dňoch, hoci dochádza k postupnému uvoľňovaniu prísnych opatrení nariadených štátom. K 4.5.2020 je evidovaných v okrese Martin 71 potvrdených testov na ochorenie COVID-19 (koronavírus). Posledný dostupný údaj o pozitívnom teste z Vrútok bol zverejnený 22.4.2020 (na základe výsledkov z 21.4.2020), kedy v meste Vrútky bolo evidovaných 5 prípadov ochorenia.

Mesto Vrútky vykonalo sériu aktivít a prijalo viacero opatrení na zabránenie šírenia tohto ochorenia medzi jeho zamestnancami a obyvateľmi. Ich prehľad je priložený vo vlastnom materiáli.

Návrh na uznesenie:

**Mestská rada Vrútky**

**I. odporúča MsZ zobrať na vedomie**

Informatívnu správu o opatreniach Mesta Vrútky na zabránenie šírenia ochorenia COVID-19 (koronavírus).

**Mestské zastupiteľstvo Vrútky**

**I. berie na vedomie**

Informatívnu správu o opatreniach Mesta Vrútky na zabránenie šírenia ochorenia COVID-19 (koronavírus).

Vo Vrútkach, dňa 04.05.2020

Spracoval: Mgr. Branislav Zacharides, primátor

Predkladá: Mgr. Branislav Zacharides, primátor

...................................................

podpis predkladateľa

**Opatrenia a aktivity Mesta Vrútky na zabránenie šírenia ochorenia COVID-19 (koronavírus)**

* Opakované zasadnutia krízového štábu mesta za účasti členov krízového štábu a prizývaných hostí (regionálny hygienik, vedúci odboru krízového riadenia Okresného úradu v Martine, riaditeľky škôl a školských zariadení mesta, terénni sociálni pracovníci, atď.)
* Účasť na zasadnutiach bezpečnostnej rady okresu Martin a poskytovanie súčinnosti okresnému krízovému štábu
* Pravidelné zverejňovanie potrebných informácií pre občanov na webe mesta (samostatná podstránka), v mestskom rozhlase, vývesných skrinkách, a v periodiku Vrútočan
* Prerušenie prevádzky školských, sociálnych, a kultúrno – spoločenských zariadení
* Sprísnenie režimu na občianskych sobášoch a smútočných obradoch
* Obmedzenie prevádzky mestských športovísk a detských ihrísk
* Zvýšené hygienické opatrenia na Mestskom úrade a zariadeniach mesta vrátane častejšej dezinfekcie, používania ochranných prostriedkov a inštalácie ochranných skiel na najčastejšie navštevovaných referátoch, ako aj sprísnený režim v rámci hodín pre verejnosť
* V spolupráci s vrútockými školami a dobrovoľníkmi zo strany poslancov MsZ, občanov a členov SČK zabezpečená výroba ochranných rúšok pre seniorov a neskôr aj ostatných obyvateľov mesta – distribúcia v knižnici HZ ako aj prostredníctvom MsP, terénnych pracovníkov a MOPS
* V spolupráci s Fakultou elektrotechniky a informačných technológií a Fakultou informatiky a riadenia Žilinskej univerzity zabezpečená výroba a distribúcia ochranných štítov pre pracovníkov na úseku sociálnej starostlivosti a ambulantnej zdravotnej starostlivosti v meste Vrútky
* V spolupráci so školami, Žilinským samosprávnym krajom, poslancami MsZ, a sponzormi zo strany súkromných spoločností podpora zabezpečenia zariadenia Senior - dom sociálnych služieb a Zariadenie pre seniorov ochrannými prostriedkami a ostatným potrebným materiálom (rúška, respirátory, plášte, ochranné štíty, vitamíny pre klientov, rukavice, dezinfekcia) a pravidelná komunikácia s vedením zariadenia o situácii v ňom
* Priebežná komunikácia s dodávateľmi služieb pre občanov mesta v obmedzenom režime a riešenie aktuálnych potrieb (Brantner, a.s., Turvod, a.s., SAD Žilina a.s., atď.)
* Dovybavenie MsÚ pre potreby prípadnej karantény na území mesta
* Prostredníctvom terénnych sociálnych pracovníkov zabezpečované nákupy potravín a liekov pre seniorov
* Opakované informovanie príslušníkov MRK na Kafendovej ul. o ochorení a potrebe chrániť sa pred jej šírením v spolupráci s Policajným zborom SR, zabezpečenie a distribúcia ochranných rúšok a kontrola dodržiavania opatrení prostredníctvom terénnych soc. pracovníkov, MOPS, MsP a Policajného zboru SR
* Námatkové kontroly Ul. Kafendovej za účelom preverenia, či sa tu nenachádzajú osoby, ktoré tu nemajú pobyt
* Spolupráca TSP so Spojenou školou pri zabezpečení samoštúdia žiakov počas mimoriadnej situácie
* V spolupráci s Dobrovoľným hasičským zborom Vrútky dezinfekcia zariadenia Senior, spoločných priestorov mestských bytoviek, Kafendovej ulice, autobusových zastávok a iných vybraných lokalít mesta
* Zabezpečenie stravy pre dôchodcov do predpísaných nádob ako aj uspokojenie zvýšeného záujmu rozvozu týchto obedov pre seniorov počas epidémie.

Všetkým, ktorí prispeli rukou k dielu v tejto neľahkej dobe a pomohli doteraz zabrániť zásadnejšiemu šíreniu tohto ochorenia na území Mesta Vrútky sa chcem veľmi pekne poďakovať!

Mgr. Branislav Zacharides, primátor